**ИНФОРМАЦИЯ**

**по чл.325 от КЗ за Ползвателя на застрахователни услуги**

1. "КОЛХИДА ЗБ" ООД, (Дружеството / Брокера), със седалище и адрес на управление гр. София 1505, бул. "Мадрид" №56, е застрахователен брокер, вписан в регистъра по чл. 30, ал.1, т.12 от Закона за Комисията за финансов надзор, което можете да установите чрез проверка в Комисията за финансов надзор, гр. София, ул. "Будапеща" №16 или чрез интернет страницата й [www.fsc.bg](http://www.fsc.bg).
2. "КОЛХИДА ЗБ" ООД не притежава пряко или чрез свързани лица повече от 10 на сто от гласовете в общото събрание или от капитала на застрахователно дружество, както и гласовете в общото събрание на съдружниците и дяловете от капитала на "КОЛХИДА ЗБ" ООД не се притежават, или контролират от застраховател, или предприятие майка на застраховател.
3. "КОЛХИДА ЗБ" ООД, в качеството си на застрахователен брокер, не извършва посредничество от името и за сметка на застраховател, а представлява ползвателя на застрахователни услуги (клиента). Дружеството предоставя съвети в качеството си на застрахователен брокер относно разпространяваните от него застрахователни продукти. Дружеството предоставя съветите си въз основа на справедлив и личен анализ съгласно чл.325а, ал.5 от КЗ, като предоставя тези съвети след анализ на достатъчно голям брой застраховки, които се предлагат на пазара, за да е в състояние да направи лична препоръка, основана на професионални критерии, относно застрахователния договор, който би бил най-подходящ да удовлетвори потребностите на ползвателя на застрахователни услуги.
4. Ако сте недоволни от качеството на услугите, предоставяни от "КОЛХИДА ЗБ" ООД, моля да се свържете с управителя на Застрахователния брокер Иван Маринов Маринов и да подадете жалба на адрес гр. София 1505, бул. Мадрид №56 и на електронна поща ivan.marinov@kolhidazb.bg. Подадена от ползвател жалба се разглежда съгласно *Правилата за разглеждане на жалби на* "КОЛХИДА ЗБ" ООД., които са публични, обявени на интернет страницата на Брокера ([www.kolhidazb.bg](http://www.kolhidazb.bg)) и достъпът до тях е свободен. Ние ще се постараем в 14 дневен срок да Ви дадем пълен отговор. Ако поради сложността на жалбата Ви този срок е недостатъчен, ще Ви отговорим не по-късно от 1 месец от подаването й при нас.
5. Вие можете също така да подадете жалба до Комисията за финансов надзор или до Секторната помирителна комисия (СПК) за разглеждане на спорове в областта на застраховането и застрахователното посредничество, включително и при предоставяне на финансови услуги от разстояние в тези сектори, на адрес гp. София 1000, ЦУ на КЗП, пл. „Славейков“ №4А. тел. 02/9330 588, интернет страница [www.kzp.bg](http://www.kzp.bg), e-mail: adr.ins@kzp.bg.
6. "КОЛХИДА ЗБ" ООД има право да приеме или откаже разглеждането на спора от СПК. В случай че приемем, трябва да знаете, че производството е безплатно за страните и се провежда неприсъствено. Писменото помирително предложение на СПК за решаване на спора няма задължителен характер, а трябва да бъде одобрено и от двете страни, за да има силата на споразумение между тях.
7. Възнаграждението, което получава "КОЛХИДА ЗБ" ООД във връзка със застрахователния Ви договор е комисионно възнаграждение, което е включено в застрахователната премия по полицата. Възнаграждението се изплаща от съответният застраховател по полицата. Брокерът не начислява и не събира допълнително такси, както и не получава друг вид възнаграждение, включително икономически ползи от всякакъв вид, предложени или дадени във връзка със застрахователния договор.